Bulawan na Tara

An Bulawan na Tara o  Estatwang Agusan hinuhuna' na sarong imahe na Buddhist asin ini estatwang bulawan, 21-karat, nadukayan kan 1917 sa pampang kan Salog Wawa River haraning Esperanza, Agusan del Sur, Mindanao sa Filipinas, na pigtatantya na may kagurangan nang 9 o 10  siglo. Mga 178 mm (7 pul) sa langkaw, mga 1.79 kilogramo (3.94 libra) an timbang, an pigurin sa hitsura sarong babaeng Hindu o Buddhist na diyos-diyosan, nakalamika' asin may putong na koronang labilabing sinamnohan, asin may mga ornamentong sulot sa iba-ibang kabtang kan hawak. An imahen yaon namumugtak ngonyan sa Field Museum of Natural History sa Chicago.

 Nakadukay

Sarong Manobo nagngangaran Belay Campos an nakadukay kan estatuwa sa may Salog Agusan sa banwaan nin Esperanza, Agusan del Sur, Filipinas. Ini nasasaray na sa Field Museum of Natural History sa Chicago,  Estados Unidos asin  igwang mga hiro' sa parte kan gobyerno nin Filipinas na huroton an Estados Unidos na ibalik an estatuwa sa Filipinas komo ini sarong pamanang banwa.  

Identidad


Si H. Otley Beyer nagtutubod na an imahen iyo kan sarong Hindu Sivaite goddess, alagad an mga importanteng detalye sa kamot na may hararom na kahulogan dai toltol na nakopya kan si mga lokal na kagmukna kan  nasabing imahen. Ini daa nagtataong riraw na an Hinduismo yaon na sa Filipinas dai pa naabot igdi si Magellan. Alagad, ini man indikasyon na mayong bilog na pagkasabot an mga soanoy na Filipino kan Hinduismong pagtubod na ginuno sa Imperyo Majapahit. Kaidtong gugurang na panahon an mga tinubo' dai tunay na nagin mga taga-pratkis kaini asin nasalo sana an mga nagsaromsom na mga tradisyon na elemento sa Hinduismo manta nati'mos ninda an mga sadiring pagtubod nin pag'aanito. Ining bulawan na tara garo pigmodelo o kinopya an Nganjuk na mga bronseng mga estatuwa kan kaamayan kan peryodong Majapahit.

Alagad, si Juan R. Francisco dai kumbinsido kan argumento ni Beyer asin an saiyang opinion iyo na an Tara na imahen sarong diyos-diyosan kabali sa panteon nin Buddhismo, grupong Mahayana. Ini daa may relasyon sa konseptong babaeng Boddhisattva, asin katumbas sa diyos-diyosan na Hindu I(Sakti), komo sarong Tara (agom kan Buddhist na dyos), sarong pagtubod na napapalaen sa pagtalubo kan Budhismo sa Habagatan-Solnopan nin 
Asya. . Juan R. Francisco. A Note on the Golden Image of Agusan. 

Mga panluwas na takod
   Museums of the Philippines
  Opinion.Inquirer.net
   Home of Golden Tara.

 Toltolan 

Kategorya: Mga arkelohikong pagkadukay kan taon 1917
Kategorya:Mga iskulturang Buddhist